b'\n_START_ARTICLE_\nJo\xc5\xbee Geoheli\n_START_SECTION_\n\xc5\xbdivljenje\n_START_PARAGRAPH_\nRodil se je 8. Marca 1911 v Notranjih Goricah na Ljubljanskem barju. Po kon\xc4\x8dani ljudski \xc5\xa1oli je obiskoval ljubljansko gimnazijo. Med \xc5\xa1olanjem je v sebi za\xc4\x8dutil Bo\xc5\xbeji klic in bil 7. julija leta 1935 posve\xc4\x8den v duhovnika. Duhovni\xc5\xa1ki poklic je najprej opravljal v Dolenjskih Toplicah, kasneje pa so ga premestili v Zaplano nad Vrhniko. Bil je zelo po\xc5\xbertvovalen in se je ljudem kmalu prikupil._NEWLINE_V \xc4\x8dasu 2. svetovne vojne je svoje farane z izobra\xc5\xbeevanjem in poglobitvijo verskega \xc5\xbeivljenja sku\xc5\xa1al obvarovati tako pred Italijani kot tudi pred komunisti\xc4\x8dno oblastjo. Zaradi svoje priljubljenosti med ljudmi je postal revolucionarjem nevaren, zato so ga sklenili likvidirati. 26. julija 1942 zve\xc4\x8der so ga partizani aretirali v doma\xc4\x8dem \xc5\xbeupni\xc5\xa1\xc4\x8du in ga odvedli v bli\xc5\xbenjo partizansko postojanko na Vranjih pe\xc4\x8dinah. Po celodnevnem zasli\xc5\xa1evanju so ga mu\xc4\x8dili in usmrtili, njegovo truplo pa vrgli \xc4\x8dez pe\xc4\x8dine ter \xc4\x8dez nametali kamenje. Ker je bil pri ljudeh priljubljen, so farani (tudi nekateri somi\xc5\xa1ljeniki Osvobodilne fronte) od partizanov zahtevali njegovo vrnitev. Ne dolgo za tem so od nekega partizana izvedeli za \xc5\xbeupnikov grob. 2. decembra 1942 so njegovo truplo pokopali na \xc5\xbeupnijskem pokopali\xc5\xa1\xc4\x8du na Zaplani.'